De sidste fem år har der været landsdækkende fokus på at begrænse udskrivningerne af den farlige medicin, men alligevel ligge Nordjylland stadig håbløst bagerst i kampen. Der bliver i dag udskrevet flere af de såkaldte benzodiazepin-lignende midler i Nordjylland end der gjorde i nogen anden region - for tre år siden. I Nordjylland blev der således i sidste kvartal udskrevet 1951,12 døgndoser per 1000 indbygger, mens tallet i for Region Midtjylland for eksempel er 1531,35. Dette sker på trods at, at der er sat intenst fokus på området gennem flere år. Tilbage i 2003 sagde daværende sundhedsminister Lars Løkke Rasmussen for eksempel: - De læger, som ikke har efterlevet Sundhedsstyrelsens vejledning om brug af disse midler, får nu et års tid til at bringe deres patienter ud af afhængigheden gennem nedtrapning. Man kan sige, at jeg giver dem en slags amnesti i et år til at rette op på situationen.

Opsummering:
På trods af utallige advarsler er forbruget af stærkt vanedannede sovemedicin stadig tårnhøjt i Nordjylland.